Amsterdam-skolen
Store norske leksikon,Kunst og estetikk,Arkitektur og landskap,Arkitekturhistorie,Modernisme i arkitekturhistorien
Amsterdam-skolen var en gruppe nederlandske arkitekter som i tiden omkring 1920 brøt med H. P. Berlages romansk-påvirkede byggestil og skapte en teglsteinsarkitektur med sterke ekspresjonistiske trekk.
De var opptatt av kunstnerisk individualisme, og ønsket at deres arkitektur skulle ha et ekspressivt uttrykk med individuell detaljering. De mest fremtredende representanter for skolen var arkitektene Pieter L. Kramer, Johan Melchior van der Mey og Michel de Klerk. Willem Marinus Dudok var en annen arkitekt i denne kretsen. Gruppens talerør var tidsskriftet Wendingen. Les mer i Store norske leksikon arkitektur Kunst i Nederland Moderne arkitektur i Nederland